[-------------------------------] αυταις ταις ημεραις γαιω τινι τυφλω εχρηματισεν ελθειν επ[ι το] ιερον βημα και προσκυνησαι ειτα απο του δεξιου ελθειν επι το αριστερον και θειναι τους πεντε δακτυλους επανω του βηματος και αραι την χειρα και επιθειναι επι τους ιδιους οφθαλμους και ορθον ανεβλεψε του δημου παρεστωτος και συνχαιρομενου οτι ζωσαι αρεται εγενοντο επι του σεβαστου ημων αντωνεινου. λουκιω πλευρειτικω και αφηλπισμενω υπο παντος ανθρωπου εχρησματισεν ο θεος ελθειν και εκ του τριβωμου αραι τεφραν και μετ οινου αναφυρασαι και επιθειναι επι το πλευρον και εσωθη και δημοσια ηυχαριστησεν τω θεω και ο δημος συνεχαρη αυτω. αιμα αναφεροντι ιουλιανω αφηλπισμενω υπο παντος ανθρωπου εχρησματισεν ο θεος ελθειν και εκ του τριβωμου αραι κοκκους στροβιλου και φαγειν μετα μελιτος επι τρεις ημερας και εσωθη και ελθων δημοσια ηυχαριστησεν εμπροσθεν του δημου. ουαλεριω απρω στρατιωτη τυφλω εχρηματισεν ο θεος ελθειν και λαβειν αιμα εξ αλεκτρυωνος λευκου μετα μελιτος και κολλυριον συντριψαι και επι τρεις ημερας επιχρεισαι επι τους οφθαλμους και ανεβλεψεν και εληλυθεν και ηυχαριστησεν δημοσια τω θεω. ανν[ιω --] εν[-----].
Italia — Roma — 212-217 AD? — IG XIV 966
 212-217 AD? 